પોરબંદર ના લોર્ડ્સ હોટલ સામે રહેતા વૈશાલીબેન પ્રશાંત ચોલેરા આજે સવારે સીડી પર થી પડી ગયા હોવાનું જણાવી તેના પતી પ્રશાંત અને અન્ય સાસરિયાઓ એ ૧૦૮ ની મદદ માંગતા ૧૦૮ ની ટીમ તુરંત ત્યાં દોડી ગઈ હતી અને વૈશાલીબેન ને હોસ્પિટલ ખાતે ખસેડ્યા હતા જ્યાં ફરજ પર ના ડોકટરે તેને મૃત જાહેર કરતા તેમના મૃતદેહ ને પોસ્ટમોર્ટમ માટે ખસેડવામાં આવ્યો હતો રાજુભાઈ ચોલેરા એ વૈશાલીબેન ના ભાટિયા રહેતા પિતા ભગવાનજીભાઈ હરિદાસ ગોકાણી ને પણ ફોન કરી ને એવું જણાવ્યું હતું કે તમારી પુત્રી સીડી પર થી પડી ગઈ છે તાત્કાલિક પોરબંદર આવો આથી તેઓ પણ અન્ય પરિવારજનો સાથે પોરબંદર આવી પહોંચ્યા હતા અને લાશ ની સ્થિતિ જોતા તેમાં માથા ના ભાગે ત્રણ જગ્યા એ ઊંડા ઘા માર્યા હોવાનું સ્પષ્ટ જણાતું હતું ઉપરાંત શરીર પર નખ અને વિખોડીયા ના નિશાન પણ ગળા માં તથા અન્ય જગ્યા એ નજરે ચડ્યા હતા આથી તેઓએ પોતાની પુત્રી ની હત્યા થઇ હોવાનું પોલીસ ને જણાવ્યું હતું અને સાસરિયાઓ એ જ તેની હત્યા નીપજાવી હોવાનું જણાવ્યું હતું આથી પોલીસે પોસ્ટમોર્ટમ બાદ ડોક્ટર ના અભિપ્રાય ના આધારે વૈશાલીબેન ની હત્યા અંગે પોલીસ ફરિયાદનોંધી હતી જેમાં ભગવાનજીભાઈ એ એવું જણાવ્યું હતું કે તેનો જમાઈ પ્રશાંત રાજેશ ચોલેરા કઈ કામધંધો કરતો ન હોવાથી તેમની પુત્રી વૈશાલી એ તેને કામધંધો કરવાનું કહેતા બન્ને વચ્ચે મનદુઃખ થયું હતું તેના કારણે પ્રશાંતે વૈશાલી ને કોઈ પણ બોથડ હથીયાર વડે માર મારી ને મોત નીપજાવ્યું છે અને તે બનાવ માં પ્રશાંત ના પિતા રાજેશ કાન્તિલાલ ચોલેરા,સાસુ કામીનીબેન રાજેશ ચોલેરા તથા નણંદ પુજાબેન રાજેશ ચોલેરા નો પણ પૂરો સહકાર અને સંડોવણી હોવાની શંકા છે આમ ચારેય સાસરીયા સામે પોલીસ ફરિયાદ નોંધાઈ છે અને પોલીસે ચારેય ની ધરપકડ ની તજવીજ હાથ ધરી છે